Publication: Magyar Közlöny
Issue: MK-2007-152 (Year: 2007, Number: 152)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 1015

2. Népzenei forrásismeret 30 pont 15 pont 15 pont 20 pont 40 pont 20 pont 10 pont 80 pont 70 pont Írásbeli vizsga Az írásbeli feladatlap jellemzõi Az írásbeli vizsga 4 feladatból áll: – Egy autentikus népzenei fölvételrõl származó népdal lejegyzése szöveggel és díszítéssel. Ehhez használható hangvilla. A dallam leírása g’-alapra történik, a záróhang (jelzése T.f.) megadásával. Erre a feladatra a teljes idõbõl 40 perc fordítható. A hangfelvételt összesen öt alkalommal kell lejátszani. – Egy autentikus népzenei fölvételrõl származó népdal stílusának felismerése, beleértve minden zenei jellemzõt (hangsor, kadencia, ambitus, szótagszám, ritmusképlet). Erre a feladatra a teljes idõbõl 30 perc fordítható. A hangfelvételt összesen négy alkalommal kell lejátszani. – Egy autentikus népzenei fölvételrõl származó hangszeres dallam mûfajának, funkciójának felismerése a hangszer vagy hangszerek megnevezésével. Erre a feladatra a teljes idõbõl 20 perc fordítható. A hangfelvételt összesen három alkalommal kell lejátszani. – Egy népdal és egy hangszeres dallam földrajzi helyének és szokáskeretének felismerése az öt népzenei dialektusterület valamelyikérõl autentikus népzenei fölvételrõl. Erre a feladatra a teljes idõbõl 30 perc fordítható. A hangfelvételt felvételenként három alkalommal kell lejátszani. Szóbeli vizsga A szóbeli tételsor tartalmi jellemzõi I. Elmélet A szóbeli vizsga 20 tételbõl áll (a részletes követelmények témakörei alapján) A tételek három résztételt tartalmaznak, melyek közül kötelezõen két feladatot kell a vizsgázónak teljesítenie, úgy, hogy az 1. típusú kérdést kötelezõ megválaszolnia, a 2–3. közül pedig maga választja ki szabadon az adott témát (az egyik énekes, a másik hangszeres zenei kérdéstípus).

Source: https://magyarkozlony.hu/hivatalos-lapok/9887b0add92c599a9016352876b44d37391be8be/dokumentumok/360fc5fc205a4861274d74f9a88ae0fed0392893/letoltes